OzLabs/hebrew-wiki-articles huggingface dataset:
סורת אל-אח'לאץ

סורת אל-אִחְ'לאץ (ערבית: سورة الإخلاص), או סורת טוהר האמונה, היא סורה מספר 112 בקוראן. סורה קצרה זו מונה ארבעה פסוקים (אַיַא֫ת) בלבד, ולפי האמונה המוסלמית היא הורדה למוחמד באמצעות המלאך גִ'בְריל (<big>جبريل</big>), כפי הנראה, במכה. לפי ספרו של אבּן אלצֻ'רַיְס, פַצָ'אאִ'ל אלקֻראן (מהמאה ה-10), המיוחס לפרשן הקוראן עַטָאא' אלחֻ'ראסאני (בן המאה ה-8), הורדה סורה זו אחרי סורת א-נאס ולפני סורת א-נג'ם. סורה זו מהווה הצהרה קצרה בדבר אמונת הייחוד (בערבית: <big>توحيد</big>, תַוְחיד), המבססת את האסלאם כדת מונותאיסטית. שם הסורה, "טוהר האמונה", מתייחס לחובה להישאר טהור ונאמן, או במצב של היטהרות מאמונות לא-אסלמיות, כגון עבודת אלילים או פוליתאיזם.

==נוסח==

==פירוט==
אין הסכמה בקרב הפרשנים אם סורה זו נתגלתה למוחמד במכה או במדינה. התומכים בכך שהסורה ניתנה במכה מצביעים על רמז בדבריו של העבד בִלאל אבן רבאח, אחד מהצחאבה, בני לווייתו של מוחמד, אשר קרא "יחיד, יחיד!" בהתייחסו לאללה, עת עונה על ידי אדונו משום שקיבל את האסלאם טרם עשו זאת אנשי מכה. בנוסף, מוסר אוביי בן כעב, אף הוא מבני לווייתו של מוחמד ומנכבדי המוסלמים הראשונים, כי סורה זו נתגלתה לאחר שעובדי האלילים בשבט קורייש ביקשו ממוחמד להמציא לפניהם את שושלת היוחסין ואת דימויו החיצוני של אדונו, אללה.

בכל אחד מפסוקי הסורה נוצרה בעיה הנובעת מהצורך לבצע חריזה בסורה. כך, למשל, בפסוק הראשון, האל מתואר בתואר אַחַדֻ (أَحَدٌ, "אחד"), על אף שבפסוקים אחרים בקוראן המתייחסים למונותיאיזם הוא מתואר בשם "וֵאחִדֻ" (وَاحِدٌ, "יחיד"). הפסוק השני כולל שתי מילים בלבד: <big>اللَّهُ الصَّمَدُ</big> (אללהֻ א-צַּמַדֻ). המילה "צַּמַדֻ" היא מילה יחידאית בקוראן. ישנם מספר רב של פירושים למילת תואר זו. תפסיר אל-ג'לאלין הסוני טוען כי מדובר ב"זה שפונים אליו בעת צרה". תפסיר תנויר אל-מקבאס, המבוסס על דברי אבן עבאס, מפרש את "צמד" כאדון שפארו בשיאו וכל ברואיו זקוקים לו. משמעויות נוספות על פי אבן עבאס הן: זה שאינו שותה או אוכל, זה שאין לו מראה חיצוני וזה שקיים לנצח. תפסיר אבן-כאתִ'ר מוסיף על סמך חדית' מאוביי בן כעב כי "צמד" משמעותו גם "זה שלא נולד ולא ימות ולא ישאיר ירושה אחריו". בפסוק השלישי היה ראוי לציין ראשית שאללה לא הולד, ורק אחר כך שאללה לא הוליד. הפסוק הרביעי: "שווה לו אין גם אחד", הוא הצהרה מהותית על נשגבותו של אללה התומכת ברעיון התנזיה. סדר המילים התקין בפסוק זה אמור היה להיות "וּלַם יַכֻּן לַהֻ כֻּפֻוַּן אַחַדֻן", כלומר, "אין גם אחד שווה לו", אך הוא היה צריך להשתנות עקב החריזה. לפיכך, סורה זו מבססת את ייחודו של הבורא, היא אמונת הייחוד. מוכרז בה כי אין שווה לאללה, כי אין לו ראשית (לא נולד) או סוף, וכי אין שני לו. המסורת האסלאמית רואה את סורה זו כשקולה לשליש מהקוראן כולו. נוסף על כך, שינונה מאתיים פעם כמוהו כחמש מאות שנה של קיום מצוות.

עבד אל-מלכ בן מרואן, הח'ליף החמישי מבית אומיה, אשר בתקופת שלטונו נבנתה כיפת הסלע בירושלים, חקק בה סורה זו.

==קישורים חיצוניים==

==ביאורים==

==הערות שוליים==

אח'לאץ
איה (פסוק)

אַ֫יַה (آيَة, תעתיק מדויק: אַאיַה), ברבים אַיַא֫ת (آيَات, תעתיק מדויק: אַאיַאת), היא מילה ערבית שפירושה "אות" או "מופת". המילה מתייחסת בדרך כלל ל-6,232 פסוקי הקוראן (6,384 אם סופרים גם את הבסמאללה שפותחת כל סורה). המוסלמים מאמינים כי כל איה היא סימן מאללה.

מאחר שהקוראן אינו מסודר לפי סדר כרונולוגי, קיים קושי לתעד מה הייתה הסורה (ולפיכך האיה) הראשונה שנמסרה למוחמד. עם זאת, מרבית חוקרי האסלאם מסכימים כי האיה הראשונה שנמסרה למוחמד הייתה מסורת אל-עַלַק (סורת טיפת הדם): 

רבים מאמינים כי סורת א-נַצְר (סורת הניצחון) הייתה הסורה האחרונה שקיבל מוחמד, שהאיה האחרונה שלה היא: ולפיכך הייתה זו האיה האחרונה שקיבל מוחמד מהאל.

==ראו גם==
*סורה
*אייתוללה

==קישורים חיצוניים==

==הערות שוליים==

קטגוריה:הקוראן
קת

קת הוא החלק המשמש לאחיזה בכלי עבודה או בכלים אחרים בזמן השימוש.

החל מהתקופה הפלאוליתית התיכונה, החלו לייצר קתות ממגוון חומרים, כגון עץ, עצם, קרניים וגם משנהב, ומאוחר יותר, אף ממתכת. בימים אלו הקת עשויה גם מחומרים פלסטיים שונים או מגומי לאחיזה טובה, למניעת החלקה וכן לבידוד תרמי או חשמלי לפי הצורך.

קת מהודרת של הג'מביה (פגיון מסורתי תימני), עשויה מקרן של קרנף והיא סמל של מעמד חברתי גבוה.
== בנשק קל ==
רובה [[M1 קרבין משנת 1943. בחלקו האחורי נמצאת הקת]]
קת היא בפרט החלק האחורי של נשק קל (כגון רובים, מקלעים קלים וכו'), המשמש לאחיזתו. הקת נתפסת על ידי שקע הכתף, כדי לספוג את הרתע ולהגדיל את הדיוק בירי. פעמים רבות מחוברת אל הקת רצועה, המאפשרת את תליית הרובה על הכתף. לעיתים מיוצרת קת מתקפלת, המאפשרת טלטול נוח של הרובה כאשר היא מקופלת.

ברובה M16 ניתנה לקת פונקציה נוספת: על מנת לענות על הצרכים של חיילי צבא ארצות הברית במלחמת וייטנאם, עוצבה הקת כך שתשמש את החיילים כמשוט בנהרות. בדגמים המקוצרים והמודרניים יותר של ה-M16, כגון ה-M4, הקת היא טלסקופית, כלומר, ניתנת לקיפול פנימה בזמן שהנשק לא בשימוש. קיימת אפשרות לפתוח את הקת למספר מצבי ביניים, הרלוונטיים לטכניקות ירי שונות.

עד סוף מלחמת העולם השנייה היו רוב הקתות עשויות מעץ ונמצאו בגובה נמוך מן הקנה, על מנת לאפשר ליורה להשעין את הלחי על הקת כך שהעין תהיה בגובה הכוונת. עם המעבר לרובים אוטומטיים נתגלה חיסרון מרכזי בקונפיגורציה זו: הרתע גרם לרובה להסתובב סביב הידית האחורית וכך להוצאת הרובה מכיוון על המטרה. כדי להתגבר על בעיה זו כללו הרובים החדשים קת בגובה הקנה, כך שהרתע עובר בקו ישר אל הקת ומשם אל שקע הכתף, דבר המאפשר דיוק רב יותר בירי אוטומטי.

==קישורים חיצוניים==

קטגוריה:כלי עבודה
קטגוריה:כלי ירייה - מבנה ופעולה
קטגוריה:כלי אחיזה
מסגד קטן בערבה

מסגד קטן בערבה (Little Mosque on the Prairie) היא קומדיית מצבים קנדית.

סדרה זו מתרחשת בעיירה הבדיונית "מרסי" בססקצ'ואן אשר ממוקמת בערבות קנדה.

הסדרה עוקבת אחרי קהילה של מוסלמים אדוקים המונהגים על ידי קבלן בניין מקומי בשם יאסיר חמודי אשר נשוי לשרה, נוצרייה לשעבר העובדת כיחצ"נית ראש העיירה.
דמויות נוספות בסדרה הן רופאה פמיניסטית בשם ריאן, בתם הבכורה של יאסיר ושרה, פרקליט לשעבר בשם עמאר ראשיד המתפקד כאימאם העיירה ומרצה לכלכלה בשם באבר סדיקי המתואר כמוסלמי שמרני מאוד.
הסדרה עוקבת אחרי מערכות היחסים בתוך הקהילה וכן בין הקהילה לקהילה נוצרית סמוכה.

הפרק הראשון שודר ב-9 בינואר 2007. יוצרת הסדרה היא זרקא נוואז, קנדית ממוצא פקיסטני.
הפרק הראשון והשני צולמו בססקצ'ואן, ושאר הסדרה מצולמת בטורונטו. הסדרה מופקת על ידי שירות השידור הקנדי. רשת הטלוויזיה פוקס בארצות הברית הודיעה שבכוונתה להפיק גרסה משלה לסדרה. ב-2 באפריל 2012 שודר הפרק האחרון של הסדרה.

ארבע העונות הראשונות שודרו בישראל ב-yes ובערוץ 33.

שם הסדרה הוא משחק מילים על הסדרה האמריקאית הפופולרית "בית קטן בערבה" ששודרה בשנות ה-70 וה-80. אין קשר בין הסדרות, פרט לעיצוב דומה של אותיות הכותרת בתחילת כל פרק.

== קישורים חיצוניים ==
* 

* [https://web.archive.org/web/20081207071229/http://yes.walla.co.il/?w=1%2F7221 העונה הראשונה מתורגמת לעברית], לצפייה ישירה

קטגוריה:סדרות טלוויזיה קנדיות
קטגוריה:קומדיות מצבים קנדיות
קטגוריה:סדרות טלוויזיה קנדיות שעלו לשידור בשנות ה-2010
קטגוריה:אמריקה הצפונית: אסלאם
המנון דנמרק

ישנה ארץ נפלאה (בדנית: Der er et yndigt land) הוא ההמנון הלאומי האזרחי של דנמרק. בטקסים בהם משפחת המלוכה נוכחת שרים את ההמנון המלכותי, "קונג קריסטיאן".

בשימוש המקובל, שרים רק את הבית הראשון ואת שלושת המשפטים האחרונים של הבית הרביעי. את החצי הראשון של הבית האחרון שומעים לעיתים נדירות. על כל משפט שלישי חוזרים פעמיים.

המילים נכתבו בשנת 1819 על ידי אדם גוטלוב אוהלנשלאגר כחלק מתחרות לבחירת ההמנון של דנמרק. כשההמנון פורסם לראשונה, היו בו 12 בתים. בגרסאות מאוחרות יותר קוצר ההמנון לבתים הראשון, השלישי, החמישי והאחרון בלבד. המוזיקה הולחנה בשנת 1835 על ידי הנס ארנסט קרויר. מאוחר יותר, תומאס לאוב וקרל נילסן חיברו מנגינות חלופיות, אולם אף אחת מהן לא אומצה וכיום הן אינן מוכרות בקרב הציבור הרחב.

==מילות השיר==

{| cellpadding="5" align="center"
|-
! תרגום לעברית !! תעתיק עברי !! דנית
|-
| <poem>ישנה ארץ נפלאה
העומדת עם אשורים רחבים
ליד חוף המזרח המלוח
הריה ועמקיה צחים
שמה הוא דנמרק הוותיקה
והיא האולם של פריה.

שם ישבו בימי קדם,
הלוחמים עטורי השריון,
החלימו מן העימותים
אז הם המשיכו כדי להכות באויביהם,
כעת עצמותיהם נחות
מאחורי מצבות עשויות אבן

הארץ הזו עדיין נפלאה,
הים סביבה כחול,
והעלים בה עומדים כה ירוקים
ונשים אצילות, עלמות יפהפיות,
וגברים ונערים חסונים
מאכלסים את איי הדנים.

הללו את המלך ואת ארץ האבות!
הללו כל אזרח דני,
העובד כפי יכולתו
דנמרק הוותיקה שלנו תשרוד,
כל עוד האשור משקף
צמרתו בגל הכחול</poem>
| valign="top" |
<poem>דה אה אט אוניט לאן,
דט סטו מד בריה בואה
נא סאלטן אסטה-סטראן
דט בוקטה סיי אי באגה, דאל,
דט הטה גאמלה דנמרק
או דט אה פרייאס סאל

דט סאד אי פורומס טיד
דה הארניסגלאטה קאמפה
או-הוילה פרא סטריד
סו דרו דה פרם טיל פיינרס מן
נו הוילה דרס בנה
בא הוינס באוטאסטן

דט לאן אן-נו אה סקנט
טי בלו סיי סה-אן באלטה
או לווט סטו סו גרונט
או אלה קווינה, סקונה מו
או מאן או ראסקה סוונה
בבו דה דאנסקס אואה

היל דרוט או פאדרלאן
היל הווה אן דאנה-בוא-אה,
סום וירקה, הווד הן קאן!
וורט גאמלה דאנמרק סקא בסטו,
סו לאנה בואן ספיילה
סין טופ אי בולן בלו
</poem>
| dir="ltr" | <poem>Der er et yndigt land,
det står med brede bøge
nær salten østerstrand :|
Det bugter sig i bakke, dal,
det hedder gamle Danmark
og det er Frejas sal :|

Der sad i fordums tid
de harniskklædte kæmper,
udhvilede fra strid :|
Så drog de frem til fjenders mén,
nu hvile deres bene
bag højens bautasten :|

Det land endnu er skønt,
thi blå sig søen bælter,
og løvet står så grønt :|
Og ædle kvinder, skønne mø'r
og mænd og raske svende
bebo de danskes øer :|

Hil drot og fædreland!
Hil hver en danneborger,
som virker, hvad han kan! :|
Vort gamle Danmark skal bestå,
så længe bøgen spejler
sin top i bølgen blå:|</poem>
|}

==מדיה==

==ראו גם==
* דגל דנמרק
* סמל דנמרק

==קישורים חיצוניים==

* [http://www.ugle.dk/der_er_et_yndigt_land.mid קובץ שמע]
* [https://web.archive.org/web/20070406204353/http://www.danica-dienste.de/Images/Artist%20-%20Der%20er%20et%20yndigt%20land.mp3 קובץ שמע גרסה קולית]

קטגוריה:דנמרק: סמלים לאומיים
דנמרק
ביצה עלומה

מומלחות, על קלי.]]
ביצה עלומה היא ביצה שנשלקה ללא קליפתה במים חמים, עד שחלבונה נקרש.

==משמעות השם==
ביצה עלומה נקראת כך היות שבתבשיל המוכן לא ניתן לראות את חלמון הביצה (ואת מידת רכותו), בניגוד למאכלים כגון ביצת עין. כמו בהכנת ביצה רכה או קשה, מידת רכותו של החלמון נמדדת בעיקר במשך זמן השליקה.

==דרך ההכנה==
על מנת להכין ביצה עלומה יש לשבור ביצה טרייה מעל כלי נמוך (כמו מחבת) ובו מים חמים מאוד, אך לא רותחים. יש המוסיפים מעט חומץ למים. בדרך כלל שולקים עד שהחלבון נקרש, ומיד מוציאים. ביצה עלומה טובה, על פי שפים מומחים, היא ביצה שחלמונה עדיין נוזלי וחלבונה קרוש לחלוטין.

==מתכונים מבוססי ביצים עלומות==
* ביצים בנוסח בנדיקט
* ביצים בנוסח פלורנטיני

==קישורים חיצוניים==

* 
* דנה שיין, [http://food.walla.co.il/?w=/903/640842 גראטן תפו"א עם ביצה עלומה] , אתר וואלה
* אמיר כלפון, [https://web.archive.org/web/20070928071357/http://www.foodis.co.il/recipes.asp?sec=7&featid=975 ביצה עלומה על חציל ביוגורט], באתר "אכול ושתה"
* שרית שמואלי, אסף שליטא, [http://www.atmag.co.il/בישול-וקולינריה/סלט-ביצה-עלומה-עם-בצל-קונפי סלט ביצה עלומה עם בצל קונפי], מגזין את
*
* מדריך להכנת ביצה עלומה בוויקיספר 
* 

==הערות שוליים==

קטגוריה:מאכלי ביצים

it:Uovo (alimento)#L'uovo in cucina
בסיס גדנ"ע צלמון

בסיס גדנ"ע צלמון הוא בסיס גדנ"ע השוכן בצפון הגליל התחתון, סמוך לנחל צלמון. הבסיס נמצא במועצה אזורית משגב בין סלאמה, דיר חנא, מע'אר ולוטם.

== שגרת מחנה ==
בבסיס משרתות מפקדות נוער, ומגיעים אליו תלמידי תיכון ומכינות קדם-צבאיות, לביצוע אימון התנסות בחיי הטירונות.

האימון כולל: שגרת מחנה, מאפייני משמעת צבאית, אימוני שדאות, שיעורי נשק, מטווח ומורשת קרב לקראת הגיוס לצה"ל.

== הכשרה ==
מפקדי הנוער בבסיסים עוברים הכשרה הכוללת טירונות וקמ"ד (קורס מפקדי נוער) בסיס בבה"ד החינוך, שבעיר הבה"דים. ההכשרה אורכת כשלושה חודשים ובתוכם תרגיל אמצע (4 ימים) ותרגיל סוף (5 ימים).

מ"מ גדנ"ע- לתפקיד המ"מ בבסיסי הגדנ"ע מגיעים מפקדי נוער ומש"קיות הו"ד שנמצאו מתאימים לקצונה. בהכשרת המ"מ שני חלקים: בחלק הראשון עוברים הצוערים קורס קצינים במגמת נחשון/ מעוז בבה"ד 1 ובחלק השני עוברים השלמת מ"מ גדנ"ע בבה"ד החינוך. ההכשרה כוללת תרגיל אמצע ותרגיל סוף, כשבוע כל תרגיל.

== היסטוריה ==
*1976 – צלמון הוקם כהיאחזות נח"ל.
*1979 – הבסיס שימש כמפקדת גדוד 904 של הנח"ל, גדוד האחזויות בגליל.
*1983 – צלמון שופץ והפך לבסיס גדנ"ע.
*1991 – הבסיס חזר לפיקוד הנח"ל ושימש בסיס טירונים לעולים חדשים.
*1997 – הבסיס הוקם שנית כבסיס גדנ"ע לביצוע שבוע אימון התנסות ומתפקד באותה צורה עד היום. תלת
*2006 - בסיס צלמון שימש כמחנה ביניים זמני לחיילי חטיבת הנח"ל במלחמת לבנון השנייה.

== קישורים חיצוניים ==
*[https://web.archive.org/web/20151004225516/http://www.aka-idf.idf.il/chinuch/klali/default.asp?catId=43978&docId=45739 שבוע אימון התנסות בגדנ"ע - מידע כללי], באתר חיל החינוך והנוער
*[http://noar.education.gov.il/main/upload/newprogram/gadna1.doc הכנת בית הספר לשבוע ההתנסות- מנהל חברה ונוער]
*סרטון היאחזות 1978 http://www.youtube.com/watch?v=vTu_zT1b9jc גרעין אשד, גרעין יהד, גרעין פרוד

==הערות שוליים==

צלמון
קטגוריה:גדנ"ע
קטגוריה:הגליל התחתון
שרדינג

הגיטריסט הרמן לי משתמש לעיתים קרובות בשרדינג
שרדינג (באנגלית: Shredding) הוא סלנג נפוץ בעיקר בקרב גיטריסטים ובאסיסטים לצורת נגינה המתעלת יכולת נגינה טכנית גבוהה, מדויקת ומהירה. 

שרדינג התחיל להיות נפוץ בשנות השמונים בתת-סוגות השונות של המטאל - תחילה בסוגות ההארד רוק (כמו אצל אדי ואן היילן) ובסוגת המטאל הנאו-קלאסי (כמו אצל ינגוויי מלמסטין), אך במהרה התפשט לתחומים רבים אחרים, כגון גלאם מטאל ות'ראש מטאל. היום ניתן לראות מספר רב של להקות מטאל המנגנות קטעים מסוימים מהשירים שלהם במהירויות גבוהות מאוד, בעיקר בקטעי סולו וקטעים אינסטרומנטליים. בשנים האחרונות התפשט ביטוי זה גם בקרב נגני כלי מיתר אחרים.

== טכניקות ==
הדגמה של שרדינג
בתוך השרדינג ישנן שתי טכניקות הנקראות טאפינג (tapping) וסוויפינג (sweep-picking). בטאפינג צורת הנגינה היא הקשה עם האצבע הפורטת על אחד המיתרים במהירות רבה כאשר היד השמאלית מבצעת טכניקת "פול אוף". סוויפינג היא טכניקת נגינה על גיטרה ידועה ומסובכת יחסית, ביצועה נעשה על ידי מפרט ונגינת קטע מהיר מתאפיינת בפריטה אחידה על כל המיתרים בבת אחת, כאשר יד שמאל מבצעת סולו מלודי או מהיר כביכול.

קטגוריה:גיטרה
ScummVM

ScummVM (קיצור של: SCUMM Virtual Machine) היא מנוע שחזור (ולא אמולציה) הרצת משחקי מחשב הנכללים ברשימה מוגדרת מראש. מרבית המשחקים הנתמכים ב-ScummVM הם משחקי הרפתקאה מסוג "הַצְבַּע וְהַקְלֵק" ("Point & Click") נודעים משנות ה-80 וה-90 שפותחו על גבי מנוע SCUMM , ומשחקים דומים.

כמכונה וירטואלית חוצה-פלטפורמות, ScummVM מדמה סביבת הרצה התואמת את דרישות המשחקים הנתמכים בה, וכך מאפשרת להם לרוץ באופן תקין בכל פלטפורמת מחשוב שעבורה ScummVM זמינה (כאשר רבים מהמשחקים הנתמכים יועדו במקור למערכת ההפעלה DOS). כיום ScummVM זמינה למערכות הפעלה מודרניות שונות, כגון גרסאות אחרונות של Windows, לינוקס, Mac OS X ורבות אחרות.

ScummVM נועדה בראשיתה להריץ משחקים שפותחו על גבי מנוע SCUMM מבית חברת לוקאס ארטס (ומכאן שמה), ובהמשך הרחיבה את תמיכתה גם במשחקים שפותחו על גבי מנועים אחרים, כמו Adventure Game Interpreter ו-Sierra's Creative Interpreter מבית Sierra Entertainment, ורבים נוספים.

== פיתוח ==

התוכנה כתובה בשפת .

החל מגרסה 2.2.0 מספטמבר 2020 תומך ממשק התוכנה בהצגת הטקסט מימין לשמאל בשפות כגון עברית.

== חלק מהמשחקים הנתמכים ==
=== משחקי לוקאס ארטס ===
* זאק מקראקן (1988)
* אינדיאנה ג'ונס ומסע הצלב האחרון (1989)
* האורגים (1990)
* שלושת המשחקים הראשונים בסדרת אי הקופים:
** הסוד של אי הקופים (1990)
** אי הקופים 2: נקמתו של לה צ'אק (1991)
** אי הקופים 3: קללת אי הקופים (1997)
* אינדיאנה ג'ונס וגורלה של אטלנטיס (1992)
* אחוזת המטורפים (1987) ויומו של הטנטקל (1993)
* סם ומקס מתגלגלים בדרכים (1993)
* Full Throttle (1995)
* החפירה (1995)

=== משחקים של חברות אחרות ===
* הקדרה השחורה
* הטירה של ד"ר מוח
* האי של ד"ר מוח

* מלחמות עתידיות (1989)
* שלושת המשחקים הראשונים בסדרת הגובלינים (1991, 1992, 1993)
* סדרת משחקי דברי ימי קירנדיה:
** דברי ימי קירנדיה: אגדות ושדים (1992)
** דברי ימי קירנדיה: יד הגורל (1993)
** דברי ימי קירנדיה: נקמתו של מלקולם (1994)
* תחת שמי ברזל (1994)
* שני המשחקים הראשונים בסדרת שוליית המכשף:
** שוליית המכשף (1993)
** שוליית המכשף: האריה, המכשף והזמנ-תחה (1995)
* הרפתקאות מלכת האמזונס (1995)
* שני המשחקים הראשונים בסדרת החרב השבורה (1996, 1997)
* ששת המשחקים הראשונים בסדרת King's Quest
* חמשת המשחקים הראשונים בסדרת Space Quest
* ארבעת המשחקים הראשונים בסדרת הרצון לעוצמה
* ששת המשחקים הראשונים בסדרת Leisure Suit Larry
* המשחק הראשון והשני בסדרת עולם הדיסק

== ראו גם ==
* DOSBox

== קישורים חיצוניים ==

* 
== הערות שוליים ==

קטגוריה:משחקי הרפתקה ממוחשבים
קטגוריה:תוכנה חופשית
קטגוריה:תוכנות שהושקו ב-2001
בנייה תואמת אקלים

ניו אורלינס מוצפת אחרי [[הוריקן קתרינה]]
בנייה תואמת אקלים תחום בקלימטולוגיה היישומית. המטרה של העוסקים בתחום היא התאמת הבנייה לתנאי הסביבה.

בנייה תואמת אקלים מוכרת ממקומות שונים בעולם, בעיקר בבנייה מסורתית: במדבריות נבנו הבתים תוך התחשבות בכיווני השמש, הרוחות וסופות האבק. האינואיטים, למשל, יצרו את האיגלו - מבנה המותאם לתנאי האקלים הקוטבי. באזורים מסוימים בסין נבנו מבנים תת-קרקעיים ועוד.

בנייה תואמת אקלים מצמצמת את כמות המשאבים הנדרשים לחימום וקירור, את הסבל מרוחות עזות, מהצפות ועוד.

ב-1976 השתמשו הבדואיים בטכנולוגיה לטובת בניית בתים.

דוגמאות לתכנון אקלימי לקוי:
* העיר ניו אורלינס בארצות הברית הוצפה על ידי הנהר משום שנבנתה בגובה נמוך מפני הים.
* אזור התעשייה במפרץ חיפה נבנה במפרץ שבו תנאי המיקרו-אקלים מקשים על פיזור המזהמים והתוצאה: זיהום אוויר חריף המסכן את תושבי האזור.
* מלון המלך שלמה ומלון מלכת שבא באילת נבנו עם חזית זכוכית לכיוון דרום, דבר המגדיל באופן משמעותי את הוצאות מיזוג האוויר של המלונות.

הפרמטרים בהם מתחשבים בבנייה תואמת אקלים:
* טמפרטורה ולחות יחסית (עומס חום)
* כיוון הרוח ועוצמתה
* עוצמת קרינת השמש
* משקעים - כמות, עוצמה, וכיוון הרוח בעת הגשמים.
* תופעות מיוחדות: סופות אבק, זיהום אוויר, מטרדי ריח, סכנות הצפה.

שיפור איכות החיים בבנייה תואמת אקלים וסביבה נעשה באמצעים אחדים:
* בנייה סולרית - מניעת חדירת קרני השמש לתוך הבית בקיץ, ניצול השמש לחימום בחורף, לחימום מים ולחשמל.
* התאמת גודל הפתחים לאקלים - באזורים חמים הפתחים יהיו קטנים למניעת חדירת קרני שמש לבית.
* בידוד ואיטום קירות וגגות.
* שימוש בצמחייה ליצירת צל ולהורדת הטמפרטורות. יצירת צל גם על ידי סככות ופרגולות המורידות באופן משמעותי את הטמפרטורה.
* התחשבות בכיווני הרוח - לקרור הבית או להימנעות מסופות אבק. באזור ארץ ישראל לא מומלץ למשל לבנות חלונות לכיוון מזרח בגלל הרוחות המזרחיות החמות שנושאות אבק ("שרקיה").

אך מעט שכונות ובתים נבנים בהתאם לעקרונות אלו. בישראל ישנם מספר מקומות בהם יושמו עקרונות אלו: כמה מבסיסי צה"ל (שיזפון, שדה בוקר), קיבוצים ויישובים קטנים: יטבתה, נאות סמדר, לוטן, כליל, שיקום שכונות בירוחם ובבית שאן ובשכונה הקהילתית נווה צין בשדה בוקר.

הסיבות לקשיים ביישום עקרונות הבנייה תואמת האקלים קשורות בראש ובראשונה בעלות בנייה גבוהה בהרבה, בפגיעה בנוחות השימוש במבנים, וחוסר רצון של הרוכשים להיות "שפני ניסיון". יש המציעים כפיית בנייה תואמת אקלים באמצעות חקיקה שתאלץ קבלנים להתמודד עם האתגר הזה ורוכשים לשלם את העלות הנוספת.

==קישורים חיצוניים==
* [https://ilgbc.org/info_page/בונים-ירוק-בעיר/ המועצה הישראלית לבנייה ירוקה]
* [https://web.archive.org/web/20200331204738/http://wiki-openu.openu.ac.il/ בנייה תואמת אקלים], באתר האוניברסיטה הפתוחה
* [https://web.archive.org/web/20070603142039/http://greenbuild.co.il/portals/241dr5233/default.taf?Lang=HE בנייה בת קיימא]
* [https://web.archive.org/web/20070405093719/http://iis.newsnet.co.il/Front/NewsNet/newspaper.asp בונים ירוק - עיתון העמותה הישראלית לבניה ירוקה]
* [https://web.archive.org/web/20080109110534/http://eetd.lbl.gov/HeatIsland/ Heat Island Group Home Page]
* 

קטגוריה:אקלים
אקלים
סטייק טרטר

סטייק טרטר המוגש עם [[ביצה, בצל וצלפים]]
סטייק טרטר הוא מאכל העשוי בשר בקר נא המוגש קצוץ דק או טחון. מנת סטייק טרטר מוגשת בדרך כלל עם בצל קצוץ, צלפים כבושים ותבלינים (בהם פלפל שחור טחון ורוטב ווסטרשייר) לעיתים מגישים את המאכל אף עם ביצה בלתי מבושלת. בניגוד לקרפצ'יו, העשוי מפרוסות דקות של בשר נא, סטייק טרטר עשוי מבשר טחון או קצוץ דק. בגרסה המקסיקנית הבשר מושרה במיץ ליים, בדומה לסביצ'ה הדרום אמריקאי.

סטייק טרטר נחשב כמאכל משובח במסעדות עילית. המאכל אהוד במיוחד באזור בנלוקס, צרפת ושווייץ, שם הוא מכונה בשם "פילה אמריקאי" (בצרפתית: Filet américain). המאכל מוגש במסעדות כמנה עיקרית ולצדו בדרך כלל מוגש לחם קלוי או טוגנים. הרכבת המנה נעשית על ידי המלצר ליד השולחן, או על ידי הסועד עצמו. במדינות אלה ניתן לקנות סטייק טרטר אף בקצביות בתוך כריך. אף במטבח הדני קיימת גרסה של סטייק טרטר הנקראת "טרטרמד" שבה הבשר מוגש יחד עם לחם שיפון ותוספות שונות.

מקור ההמבורגר במאכל דומה שכונה סטייק המבורג, ובעבר מסעדות רבות אשר הגישו המבורגרים היו מוכנות להגיש לסועד גם סטייק המבורג, אף אם המנה לא הופיעה בתפריט המסעדה. בשנים האחרונות ירדה צריכת סטייק טרטר עם עליית המודעות בדבר הסכנה הבריאותית שבאכילת בשר נא, באופן מיוחד סכנת זיהום הבשר בחיידקים. ניתן לבשל את הבשר הקצוץ עד אשר צבעו הופך מאדום לאפרפר, וכך להפחית במידה רבה את סכנת הזיהום, אולם התוצאה המתקבלת איננה סטייק טרטר. השרייה בתמיסה חומצית, למשל מיץ ליים או חומץ, מפחיתה את סכנת הזיהום החיידקי.

על פי גרסה אחת השם מיוחס למיתוס בדבר צורת הכנת הבשר המועדפת על לוחמים מונגולים וטטרים שהיה פופולרי במאה ה-13. לפי המיתוס, צורת ההכנה המועדפת על הלוחמים הטטרים הייתה להניח נתח בקר קשה מתחת לאוכפם על מנת שיתרכך במהלך הרכיבה, ואז היו אוכלים אותו נא. מיתוס זה הופץ על ידי ז'אן דה ז'ואנוויל, אף על פי שמעולם לא פגש במונגולים או טטרים, ככל הנראה על מנת לשוות להם תכונות ברבריות. ייתכן שמקורו של המיתוס במנהג להניח פרוסות בקר מתחת לאוכף כדי למנוע שפשופים.

==ראו גם==
* קרפצ'יו
* יוקהו

==קישורים חיצוניים==

* [https://web.archive.org/web/20071108083638/http://pilpel.iba.org.il/Recipe.asp?recipeId=107 מתכון לסטייק טרטר] באתר התוכנית "שום, פלפל ושמן זית"
קטגוריה:בשר נא
סידני ריילי

תמונתו של סידני ריילי, אשר צולמה בחשאי בשנת 1924, כשנה לפני מותו.
סידני ג'ורג' ריילי (באנגלית: Sidney George Reilly; 24 במרץ 1874 - 5 בנובמבר 1925) היה מרגל בריטי מתחילת המאה ה-20. ריילי פעל במזרח הרחוק, בגרמניה וברוסיה. הוא כונה "אלוף של המרגלים" (Ace of spies), ויש טוענים כי דמותו של המרגל ג'יימס בונד בספריו של איאן פלמינג מבוססת על ריילי.

==ביוגרפיה==
סידני ריילי נולד בשנת 1874 בשם זיגמונד מרקוביץ' רוזנבלום, כבנו מחוץ לנישואים של רופא יהודי באודסה, שהייתה אז בתחומי האימפריה הצארית. בשנים 1890–1893 למד כימיה בווינה. לאחר מכן היגר לברזיל. שם התיידד עם קציני הצבא הבריטי ששהו באזור האמזונאס והם המליצו עליו בשנת 1896 למודיעין הבריטי בלונדון, כמתאים להצטרף לשורותיו. הוא התקבל לשירות ובשנת 1899 שינה את שמו לסידני ג'ורג' ריילי.

ריילי נשלח לרוסיה כסוכן ביון בריטי. משם דיווח לשולחיו על התפתחויות בתעשיית הנפט הרוסית בבאקו, על התקדמות סלילת מסילת הברזל הטרנס-סיבירית. בשנת 1899, עם פרוץ מלחמת הבורים, דיווח על הסיוע שהעניקה הולנד לבורים בדרום אפריקה. בשנת 1902 יצא לפרס ודיווח על התפתחויות בתעשיית הנפט הפרסית. ב-1905 דיווח על הביצורים הימיים בנמל פורט ארתור.

בהמשך הגיע, מחופש לכומר, לריביירה הצרפתית ושם השפיע על ויליאם נוקס ד'ארסי, תעשיין בריטי שהיה מעורב בעסקי תעשיית הנפט הפרסית, למכור זיכיונות נפט לבריטניה חרף התנגדות עזה של המתחרים הצרפתים, דבר שהייתה לו השפעה חיובית על אספקת האנרגיה לבריטניה.

הוא שב לרוסיה, והפעם כמנהל סוכנות של תעשיית הספינות הגרמנית בסנקט פטרבורג, תפקיד שהקנה לו גישה לפרטי תוכנית החומש של גרמניה לפיתוח הצי הגרמני. הוא דיווח על כך ללונדון במשך תקופה של שלוש שנים שקדמו לפרוץ מלחמת העולם הראשונה. בשנת 1914 הגיע לניו יורק, שם רכש תחמושת עבור הבריטים ופעל נגד חבלה גרמנית במפעלים האמריקאים שייצרו אספקה עבור מדינות ההסכמה. בשובו לאירופה ביצע משימות מעבר לקווים הגרמנים. הוא דיווח כי השתתף בפגישה שנערכה במטה הכללי הגרמני בנוכחותו של הקיסר וילהלם השני.

במאי 1918 נסע ריילי למוסקבה, במטרה לפעול להפלת המשטר הבולשביקי, אך תוכניותיו נחשפו, ככל הנראה כתוצאה מבגידה, והוא ברח. הוא שב פעמים אחדות נוספות לברית המועצות, ובספטמבר 1925 חצה את הגבול לברית המועצות. הפעם נפל בפח של ארגון, שהיה לכאורה אנטי-בולשביקי, בשם "האיגוד המלוכני של מרכז רוסיה", שהיה למעשה ארגון של השירותים החשאיים הסובייטיים, שנועד לשמש פיתיון ללכידת מרגלים וסוכנים זרים. בניסיונו ליצור קשר עם הארגון, בהאמינו כי זה ארגון אנטי-סובייטי, והוא נתפס והוצא להורג בנובמבר 1925.

בשנת 1984 שודרה בערוץ הראשון סדרת הטלוויזיה הבריטית "רב מרגלים ריילי" (במקור: Reilly: Ace of Spies). הסדרה, בת 12 פרקים, גוללה את עלילותיו של ריילי, אותו גילם השחקן סם ניל.

==קישורים חיצוניים==

* 
* [http://spartacus-educational.com/SSreilly.htm סידני ריילי] באתר Spartacus-Educational
* 
* 

==הערות שוליים==

קטגוריה:מרגלים במלחמת העולם הראשונה
קטגוריה:יהודים בריטים
קטגוריה:יהודים אוקראינים
קטגוריה:ג'יימס בונד
קטגוריה:יהודים שהוצאו להורג ברוסיה ובברית המועצות
קטגוריה:בריטים שנולדו ב-1873
קטגוריה:בריטים שנפטרו ב-1925
The Neverhood

The Neverhood הוא משחק הרפתקה למחשב האישי שיצא על-גבי תקליטור בשנת 1996, פותח על ידי צייר האנימציה דאג טנאפל, והופץ על ידי אולפני דרימוורקס. המשחק כולו נעשה באנימציית סטופ-מושן, על תפאורה ודמויות שנבנו מפלסטלינה ועל ידי אנימציה, קושרו הסצינות למשחק שלם. המשחק זכה לביקורות חיוביות, אך לא זכה להצלחה מסחרית. בתקופה בה הופץ המשחק חלה ירידה ירדה בפופולריות של משחקי הרפתקה. למשחק הופצה גם גרסת פלייסטיישן ביפן בלבד.

בשנת 1998 יצא משחק המשך בשם Skullmonkeys (ביפן הופץ תחת השם "Klaymen Klaymen 2"). המשחק מיועד לקונסולת משחקים, סוני פלייסטיישן והוא מסוג משחק פלטפורמה.

בשנת 2013 פתחו היוצרים דף ב-Kickstarter כדי לגייס כספים למשחק הרפתקאה שהם מתכננים בשם Armikrog, שזכה לכינוי "היורש הרוחני של הנברהוד".

== עלילה ==
בראשית היה מלך בשם הובורג (Hoborg), שיצר את העולם שנקרא Neverhood. בעולמו חש הובורג בודד, והחליט ליצור לעצמו חברים. מתוך זרע חיים מיוחד יצר ישות בשם קלוג (Klogg). הובורג הסביר לו כי כל מה שהוא רואה סביבו שייך לו, אך כשקלוג ניסה לקחת את הכתר של הובורג, דאג הובורג להבהיר כי הכתר הוא הדבר היחיד שלא יוכל לקבל. בעוד הובורג חושב על אילו עוד חברים חדשים הוא ייצור, התמרמר קלוג וחשב איך להשיג את הכתר. זמן מה לאחר מכן, הובורג ישב על כיסאו כשהוא מחזיק זרע חיים חדש ודמיין את החבר הבא שייצור. בעודו חושב, חטף קלוג את כתרו. באותו הרגע הסתבר לקלוג כי מלבד המלוכה הכתר מעניק להובורג גם את חייו. בינתיים, הביט מהצד חבר מסתורי של הובורג בשם ווילי טרומבון, אשר הזדעזע לראות את המעשה המרושע שעשה קלוג. על כן, החליט ווילי לקחת את זרע החיים האחרון שנותר בידו של הובורג הרדום ולזרוע אותו בחדר רחוק. מתוך הזרע הזה, נולד קליימן (Klaymen), גיבור המשחק.

את העלילה המלאה מספר המשחק רק בסיומו, לאחר שקליימן אסף את כל הדיסקים שפיזר ווילי ברחבי ה-Neverhood. בסצנת הסיום, צריך קליימן לבחור אם להחזיר את הכתר להובורג או להמליך עצמו למלך. הבחירה השנייה תסיים את המשחק בסוף ה"רע", בו קליימן הורג את קלוג ומשתלט על Neverhood, והבחירה הראשונה תסיים את המשחק בסוף הטוב, בו קליימן מחזיר להובורג את השליטה על הנברהוד, וקלוג בטעות מעיף את עצמו לחלל.

== סוגה ==
ב-Neverhood, כמו במשחקי הרפתקה אחרים, יש לבצע משימות שונות על מנת להתקדם. בתוך מבנים וחדרים אחרים, השליטה בקליימן היא מנקודת מבט קבועה (גוף שלישי), ובשטחים פתוחים השליטה היא בגוף ראשון. המשחק משופע בחידות ומשחקי חשיבה שונים (כמו מבוכים, משחק זיכרון, משחקי התאמה וכו') אותם צריך לפתור כדי להמשיך או כדי לקבל רמזים להמשך המשחק.

== קישורים חיצוניים ==
*[http://www.neverhood.se/ ארכיון המשחק]
*[http://www.mobygames.com/game/neverhood/ מידע נוסף] 
* 

קטגוריה:משחקי הרפתקה ממוחשבים
קטגוריה:משחקי וידאו משנת 1996
קטגוריה:משחקי הרפתקאות גרפיים מסוג הצבע והקלק
מילים ולחן

מילים ולחן (אנגלית: Music and Lyrics) הוא סרט קומי רומנטי מבית היוצר של האחים וורנר, שיצא לאור ב-14 בפברואר 2007 בבריטניה. בסרט מככבים יו גרנט בתור אלכס פלצ'ר, כוכב פופ משנות ה-80, ודרו ברימור בתור סופי פישר, בוגרת אוניברסיטה עם תואר בספרות אנגלית. הסרט מתעד את ניסיונותיהם לכתוב שיר לזמרת קורה קורמן (היילי בנט).

הסרט זכה לביקורות חיוביות, וטיפס לצמרת הרשימה הבריטית. הוא הגיע למקום הרביעי ברשימה של צפון אמריקה, עם הכנסות של כ-19 מיליון דולר בשבוע הראשון להקרנתו.

==תקציר העלילה==
אלכס פלצ'ר (יו גרנט) הוא כוכב פופ לשעבר. כחבר להקת הפופ 'פופ!', הוא נהנה מתהילה והצלחה יחסית במהלך שנות ה-80 ותחילת ה-90, אך כעת הוא משלים עם היותו חלק מהעבר. קולין, חברו ללהקה רימה אותו והשתמש בשלושת השירים האחרונים שכתבו באלבום הסולו שלו המצליח. ניסיונו של אלכס לפתוח בקריירת סולו נחל כישלון צורב. סיכוי לזכות מחדש בתהילתו הישנה מגיע בדמות דואט עם הדיווה קורה קורמן (היילי בנט), המציעה לו לכתוב לה שיר, בתנאי שיעשה זאת תוך ימים ספורים. אלכס לא כתב דבר מזה שנים (וגם כשכתב תמיד התקשה בכתיבת המלים), ויודע שייאלץ לבקש עזרה מפזמונאי.

אלכס פוגש את סופי פישר (דרו ברימור), שבאה להשקות את עציציו. סופי היא סופרת נוירוטית וחסרת ביטחון, המתאוששת ממערכת יחסים הרסנית - סופר עמו ניהלה רומן ארוך התגלה כמאורס, ולאחר פרידתם הוא ביסס על אופייה דמות צעירה נלעגת. לאחר שכנועים רבים, היא מסכימה לכתוב עמו, ובעוד השניים מתחילים למצוא את התווים הנכונים, הם מתחילים לחבב זה את זה. לבסוף, הם מצליחים לסיים את השיר ולהגישו לקורה. היא אוהבת אותו, אך עושה שינויים גדולים. סופי מתעקשת לומר לקורה את דעתה על השינויים, ואלכס עוצר אותה. עם המשכות הוויכוח אלכס מטיח בה שדמותה הספרותית היא תיאור מדויק שלה, והיא, פגועה, מחליטה לעזוב.

בהופעה של קורה, לאחר שקורה מבצעת את "Entering Bootytown", היא מכריזה על שירו של אלכס. סופי מחליטה לעזוב כשאינה מוזכרת ככותבת המילים. למעשה, אלכס מופיע עם שיר חדש, המוקדש למערכת היחסים שלו ושל סופי עד כה. לאחר מכן, הוא וקורה שרים את הגרסה המקורית של "Way Back Into Love".

==מילים ולחן: פסקול הסרט==

לסרט "מילים ולחן" יצא פסקול, שהוצא על ידי Atlantic Records ב-13 בפברואר 2007. הפסקול כולל שירים בביצוע כוכבי הסרט: יו גרנט, דרו ברימור והיילי בנט.

== רשימת השירים ==
# "Pop! Goes My Heart" (פופ! לבי מתפוצץ) - יו גרנט
# "Buddha's Delight" (תענוג הבודהה) - היילי בנט
# "Meaningless Kiss" (נשיקה חסרת משמעות) - יו גרנט
# "Entering Bootytown" (נכנסים לעיר הפינוקים) - היילי בנט
# (Way Back Into Love" (Demo version)" (הדרך בחזרה לאהבה) - יו גרנט ודרו ברימור
# "Tony the Beat" (האופנה הקצבית) - הצלילים
# "Dance With Me Tonight" (רקדי איתי הלילה) - יו גרנט
# "Slam" (קצב) - היילי בנט
# "Don't Write Me Off" (אל תפסיקי לכתוב איתי) - יו גרנט
# "Way Back Into Love" (הדרך בחזרה לאהבה) - יו גרנט והיילי בנט
# "Different Sound" (צליל שונה) - טדיברס ומלטה
# "Love Autopsy" (צפידת אהבה) - יו גרנט

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2007
קטגוריה:סרטים אמריקאיים
קטגוריה:סרטי קומדיה רומנטית
קטגוריה:פסקולים מ-2007
קטגוריה:סרטי האחים וורנר
סורת אל-מסד

סורת אל-מסד
סורת אל-מַסַד (בערבית: سورة المسد), או סורת הסיבים, היא סורה מספר 111 בקוראן. סורה קצרה זו מונה חמישה פסוקים (אַיַא֫ת) בלבד, ולפי האמונה המוסלמית היא הורדה למוחמד באמצעות המלאך גִ'בְריל (<big>جبريل</big>) במכה. לפי ספרו של אבּן אלצֻ'רַיְס, פַצָ'אאִ'ל אלקֻראן (מהמאה ה-10), המיוחס לפרשן הקוראן עַטָאא' אלחֻ'ראסאני (בן המאה ה-8), הורדה סורה זו אחרי סורת אל-מודת'יר ולפני סורת א-תכויר. לעיתים נקראת סורה זו אל-להב (הלהבה), על שם מושא העלילה המתוארת בה.

==נוסח==

==פירוט==
מרבית פרשני הקוראן מסכימים כי סורה זו התגלתה למוחמד לאחר עימות שהיה לו עם אבו להב אבן עבד אל-מֻטַלִב (<big>أبو لهب</big>), דודו של מוחמד וחתנו, שסירב להתאסלם והביע התנגדות לתנועתו של מוחמד. חדית' ידוע מפי עבדאללה אבן עבאס, בן דודו של מוחמד ואחד ממלוויו, מספר כי כאשר זימן מוחמד את כל בני שבט קורייש, הוא אשאל אותם אם היו מאמינים אילו אמר להם שבגיא הסמוך נמצא צבא פרשים המאיים עליהם. הנוכחים ענו שכן, ואז מוחמד ענה, עונש חמור צפוי לכם אם לא תתפללו רק לאל אחד (ראו ). אבו להב וקרא לעבר מוחמד "שתֹאבד! האם בשביל זה קראת לנו לפה?". לאחר מכן, מספר אבן עבאס, נתגלתה סורה זו למוחמד.

הסורה מגנה בחריפות את אבו להב ואת אשתו, אֻם ג'מיל בִנת חרב (<big>أم جميل بنت حرب</big>). בשל היותם גם רודפי בצע ותענוגות גשמיים, כך בסורה, עושרם עלי אדמות לא יקנה להם מקום בעולם הבא. באופן מטפורי מסבירה הסורה כי עצי ההסקה אותם נשאו בעולם הזה (כלומר היאחזותם בנכסיהם החומריים) יהוו בגיהנום את חומר הבערה לקללתם. כלומר, תפיסת עולמם המטריאליסטית היא שגרמה לסופם המר. פרשנויות אחרות מפרשות את "נושאת העצים" כהולכת רכיל או כפשוטו - כמי שזרקה ענפים קוצניים בדרכו של מוחמד. סוג אחר של עונש בו מתחלפים נכסי העולם הזה בכלי הייסורים של העולם הבא טמון בשם הסורה, הסיבים, הלקוחים מהפסוק האחרון בסורה: "חבל סיבים לה על צווארה", הפרשנויות נחלקות במשמעות אַ֫יַה זו.

==קישורים חיצוניים==

==הערות שוליים==

מסד
הידרזין

הידרזין היא תרכובת כימית בעלת נוסחה כימית של N<sub>2</sub>H<sub>4</sub>. שימוש נרחב נעשה בהידרזין בסינתזה כימית. היא מפורסמת בשל היותה מרכיב בדלק לטילים ורקטות, ומשמשת גם כדלק למערכת ה־EPU (Emergency power unit) של ה־F-16, המספקת אנרגיה למטוס במקרה חירום. הידרזין מצוי גם במוצרי טבק. הוא חסר צבע וריחו דומה לריח האמוניה.
מבנה סכמטי של ההידרזין

==כימיה==
בדומה לאמוניה, הידרזין היא בסיס חלש

<math>N_2H_4 +H_2O \Rightarrow N_2H_5^+ + OH^-</math>.

קבוע הבסיס של הידרזין K<sub>b</sub>=1.3×10<sup>-6</sup>.

הידרזין מופק מתגובה של שתנן (אוראה) עם נתרן תת־כלורי
<div style="overflow:auto;max-width:100%;">
<math>2(H_2N)_2C=O +NaOCl + 2NaOH\Rightarrow N_2H_4 +H_2O + NaCl+ Na_2CO_3</math>
</div>
==בטיחות==
הידרזין היא תרכובת רעילה ביותר ובלתי־יציבה באופן מסוכן, בייחוד כשהיא בצורה נטולת מים. תסמינים לחשיפה אקוטית (לטווח קצר) לרמות גבוהות של הידרזין עשויים לכלול גירוי העיניים, האף והגרון, סחרחורת, כאב ראש, בחילה, בצקת ריאות, התקפי כיפיון ותרדמת בבני אדם. חשיפה אקוטית עשויה לגרום גם נזק לכבד, לכליות ולמערכת העצבים המרכזית בבני אדם. הנוזל משתך ועשוי לגרום לדלקת עור כתוצאה ממגע עם העור בבני אדם ובעלי חיים. השפעות על הריאות, הכבד, הטחול, ובלוטת התריס דווחו בבעלי חיים שנחשפו באופן כרוני (ארוך טווח) להידרזין.

==היסטוריה==
את השם "הידרזין" טבע הרמן אמיל פישר ב-1875; הוא ניסה לייצר תרכובות אורגניות המורכבות מהידרזין ארומטי. ב-1887, יצר תאודור קורציוס הידרזין סולפט על ידי טיפול בדיאזידים אורגניים בחומצה גופרתית מדוללת; עם זאת, הוא לא הצליח להשיג הידרזין טהור, למרות מאמצים חוזרים ונשנים. הידרזין נטול מים טהור הוכן לראשונה על ידי הכימאי ההולנדי ב-1895.

==קישורים חיצוניים==

*[https://web.archive.org/web/20061024191126/http://www.sciencelab.com/xMSDS-Hydrazine-9924279 גיליון בטיחות חומרים (MSDS) להידרזין]
* 

קטגוריה:תרכובות אי-אורגניות
קטגוריה:בסיסים
קטגוריה:מימן: תרכובות
קטגוריה:חנקן: תרכובות
קונטקט (משחק)

קונטקט (מאנגלית: Contact, יצירת קשר) הוא משחק חברתי עבור 3 משתתפים או יותר. במשחק משתתף אחד חושב על מילה ועל שאר המשתתפים לנסות ולגלות מהי אותה מילה, אות אחר אות.

== מהלך המשחק ==
משתתף א' בוחר מילה (נניח: "גרדרובה"). הוא מגלה את האות הראשונה (ג') לשאר המשתתפים. למשתתפים שתי ברירות: לנחש את המילה או להשיג אות נוספת. 

=== כיצד משיגים אותיות נוספות? ===
על אחד המשתתפים לחשוב על מילה שמתחילה באותיות שגילה משתתף א' (נניח: "גמל"). עליו להסביר לשאר המשתתפים, למעט משתתף א' ששומע את ההגדרה אך לא רשאי לענות עליה, מהי המילה עליה חשב. זאת באמצעות הגדרה קצרה ואסוציאטיבית. בדוגמה שלנו משתתף ב', שחשב על המילה "גמל", מגדיר בקול "ספינת המדבר". למשתתף שלישי נדמה שהוא מזהה את המילה "גמל". עליו להכריז "קונטאקט!". עתה יספרו משתתפים ב' ו-ג' יחדיו: "אחת, שתיים, שלוש" ויאמרו את המילה "גמל". אם אכן אמרו שניהם "גמל" (ולא, נניח, אחד מהם אמר "גדליה"), הם זוכים באות נוספת מהמילה של משתתף א'. אם כך, משתתף א' במקרה זה מוסיף את האות ר' (האות השנייה במילה "גרדרובה"). ממשיכים לשחק כאשר כעת נדרשים המשתתפים למצוא מילה המתחילה ב- "גר" (לדוגמה "גרביים").

=== הכשלות ===
לעיתים משתתף א' מזהה בעצמו את המילה של המשתתפים האחרים. בדוגמה שלנו ייתכן ולאחר ההגדרה "ספינת המדבר", הבין משתתף א' כי מדובר בגמל. במקרה כזה יכול משתתף א' להגיד גמל (או "לא גמל" בגרסאות מסוימות) ובכך לבטל את ניסיון גילוי האות. במקרה כזה המשחק ממשיך והמשתתפים ממשיכים לחפש מילים שיענו על הדרישות. גם אם לאחר אמירת ה"קונטאקט" המילים עליהן חשבו המשתתפים שונות, חיפוש המילים ממשיך.

=== סיום ===
המשחק מסתיים כאשר אחד המשתתפים מגלה את המילה עליה חשב משתתף א'. במקרה זה, הוא זה שיחשוב על מילה והמשחק חוזר חלילה.

קטגוריה:משחקי חברה
קטגוריה:שעשועי לשון
מיכאיל שישמן, קיסר בולגריה

מיכאיל שישמן (בבולגרית: Михаил Шишман) או מיכאל אָסֶן השלישי (Михаил Асен III) היה קיסר האימפריה הבולגרית השנייה בין השנים 1323 ל-1330. 
השם בו הוא מוכר בימינו, הוא שיבוש של שמו הנכון מהכתבים הבולגרים העתיקים: מיכאיל אסן השלישי, בנו של שישמן ולא מיכאיל שישמן.

== חייו של מיכאיל שישמן ==
מיכאיל שישמן היה בנם של הדספוט שישמן, משושלת אסן, ששלט בווידין ונכדתו של איוון אסן השני. תאריך לידתו איננו ידוע במדויק, אך ידוע שהיה זה לאחר שנת 1280.

גאורגי טרטר השני שנפטר ב-1323 לא הותיר אחריו יורש, ואצילי בולגריה בחרו את מיכאיל כקיסר בולגריה. הקיסר של האימפריה הביזנטית, אנדרוניקוס השלישי, ניצל את המצב באימפריה הבולגרית וכבש מספר ערים בדרום בולגריה. מיכאיל שישמן אסף צבא גדול נגד הביזנטים שצרו על העיר פלובדיב. אומנם הביזנטים הצליחו לכבוש את העיר, אבל מיכאיל שישמן שחרר את צפון תראקיה.

מיכאל שישמן חתם על חוזה שלום עם אנדרוניקוס השלישי, שבעקבותיו נשא לאישה את אחותו של הקיסר הביזנטי. לשם כך התגרש מאשתו הראשונה, אחותו של קיסר סרביה. בעקבות הגירושים הידרדרו יחסי בולגריה ודספוטט סרביה. מיכאיל הלך לעולמו לאחר קרב נגד הסרבים. הוא נפצע ונפל בשבי ב-28 ביולי 1330, ונפטר ארבעה ימים, מאוחר יותר.

== ביבליוגרפיה ==
<div style="direction: ltr;">
* John V.A. Fine, Jr., The Late Medieval Balkans, A Critical Survey from the Late Twelfth Century to the Ottoman Conquest, Ann Arbor (1987)
</div>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קיסרי האימפריה הבולגרית השנייה

קטגוריה:נפטרים ב-1330
S.T.A.L.K.E.R: Shadow of Chernobyl

S.T.A.L.K.E.R: Shadow of Chernobyl (בקיצור: STALKER) הוא משחק פעולה בגוף ראשון (FPS) שמשלב אלמנטים של משחק תפקידים עם חופש פעולה של השחקן ועלילה דינמית. המשחק פותח על ידי חברת GSC האוקראינית במשך שש שנים, ועורר הד תקשורתי רב.

עלילת המשחק מתרחשת במציאות אלטרנטיבית שבה הכור בצ'רנוביל נפגע פעם נוספת, והקרינה שדולפת ממנו יוצרת אזור רדיואקטיבי שיוצר מוטציות והפרעות טבע שונות. לאחר האסון הצבא משתלט על האזור ומכריז עליו שטח צבאי סגור. השחקן מגלם שוהה בלתי חוקי באזור הזה, המתפרנס מאיתור ומכירת חפצים מסתוריים שנוצרו באזור, ומעניקים למחזיקם כוחות מיוחדים.

המשחק שואב אלמנטים ורעיונות רבים מתוך ספרם של האחים סטרוגצקי "פיקניק בשולי הדרך", כמו גם מהסרט "סטאלקר (Сталкер)" בבימויו של אנדריי טרקובסקי, המבוסס אף הוא באופן רופף על הספר.

== עלילת המשחק ==
השחקן מגלם אדם שסובל משכחה, ומתעורר בעיירה קטנה אצל סוחר בשוק השחור. הרמזים היחידים לזהותו הם קעקוע מסתורי שעל ידו, שבו כתוב "S.T.A.L.K.E.R.", והטקסט במחשב כף היד שלו "למצוא את סטרלוק" ו"להרוג את סטרלוק".
במהלך המשחק השחקן חוקר את זהותו ומיהו אותו סטרלוק, בעזרת דמויות שונות ועל ידי ביצוע משימות מגוונות בתמורה למידע. המידע מוביל את השחקן עמוק יותר לתוך האזור הרדיואקטיבי, לתחנת הכוח צ'רנוביל, שם על פי האגדה קיים קריסטל מופלא שמגשים משאלות.

במסעו לתחנת הכוח דמות המשחק תתמודד עם מוטנטים, שכירי חרב וזומבים שמנסים לעצור בעדו, וחיילים שמגנים על אותו קריסטל. בסוף המשחק לשחקן מוצעות אפשרויות בחירה רבות, שיוצרות 7 סיומים שונים למשחק.

== אפשרויות משחק ==
האזור הרדיואקטיבי מהווה את מפת המשחק, והוא מחולק לאזורים שונים בהם השחקן יכול לשוטט בחופשיות. כל אזור שונה מאופיין בסוגים שונים של תוואי שטח, אוכלוסייה, מוטציות ותופעות טבע. במהלך המשחק השחקן יכול לבחור בין לשוטט בחופשיות באזור ובין קידום העלילה. לרשות השחקן מאות משימות צדדיות שמזכות אותו בכסף, תחמושת ועוד. בנוסף, השחקן יכול לסחור בציוד ובחפצים מסתוריים.

== גרפיקה ==
המשחק מבוסס על מנוע גרפי שפותח במיוחד עבור המשחק, במטרה ליצור עולם משחק אפל וקודר, וחוויית משחק מציאותית. למשל, לאחר פיצוץ רימון, אדים יופיעו במקום ויטשטשו את שדה הראייה למספר רגעים. בנוסף, תנאי הראות והאקלים בעולם המשחק משתנים בהתאם לשעת היום במשחק.

==קישורים חיצוניים==

* 
* 

קטגוריה:משחקי Windows
קטגוריה:משחקי יריות ממוחשבים (גוף ראשון)
קטגוריה:משחקי וידאו משנת 2007
קטגוריה:משחקי אימה ממוחשבים
קטגוריה:משחקי הישרדות ממוחשבים
קטגוריה:משחקי הישרדות-אימה
בניין אומדה סקיי

בניין אומדה סקיי הוא גורד השחקים השנים עשר בגובהו באוסקה, יפן, ואחד מהסמלים המוכרים בנוף של העיר. הוא מורכב משני בניינים בעלי 40 קומות כל אחד המחוברים ביניהם בגשר ובעלי חלק עליון משותף.

גובהו של הבניין הוא 173 מטרים ותוכנן על ידי הירושי הרה. בנייתו הסתיימה בשנת 1993.

לבניין מרפסת בקומה האחרונה, The Floating Garden Observatory, המשמשת כמרכז קניות.

==הבניין בתרבות==
במשחק המחשב סים סיטי 3000 יש אפשרות להציב את הבניין בעיר.

== תמונות ==
<gallery mode="packed" heights="150px">
קובץ:Osaka Umeda Sky Building 2.jpg|בניין אומדה סקיי-מבט מלמטה
קובץ:JP Osaka 6.jpg|מבט מהצד על הבניין
קובץ:SkyBuilding ViewUpClose.jpg|מבט למרפסת בראש הבניין
</gallery>

==קישורים חיצוניים==

* 

* [https://web.archive.org/web/20070927030243/http://www.takenaka.co.jp/takenaka_e/t-file_e/d_synthesis/umeda/ מידע נוסף על המבנה] 
* [http://www.skybldg.co.jp/ מידע נוסף על המבנה] 

קטגוריה:יפן: גורדי שחקים
קטגוריה:אוסקה
קטגוריה:יפן: אטרקציות תיירותיות
מיוריצה

מִיוֹריצָה (רומנית: Mioriţa) היא בלדה עממית רומנית. הבלדה נאספה ממקורות עממיים על ידי וסילה אלכסנדרי ואלקו רוסו באמצע המאה ה-19. וסילה אלכסנדרי פרסם עיבוד של הבלדה ובהמשך פורסמו גרסאות שונות שלה.

המילה "מיוריצה" נגזרה מהמילה הרומנית "מיוֹארה" (mioară), שמשמעותה כבשה צעירה שגילה בין שנה לשנתיים ועוד לא המליטה. "מיוריצה" היא צורה של שם חיבה.

== תוכן הבלדה ==
באחו רחב ידיים נפגשים שלושה רועים המובילים צאן, האחד הונגרי, השני בן מולדובה והשלישי ממחוז ורנצ'אה. שני רועים, ה"הונגרי" (ungurean - הכוונה לרומני טרנסילבני) ובן מחוז ורנצ'אה, מקנאים בבן מולדובה על איכות כבשיו וכלביו וקושרים קשר להרוג אותו. טליה (כבשה צעירה) ששמעה את השיחה, מדוכאת מאוד, לא אוכלת ופועה ללא הפסק. היא מספרת על הקשר לרועה ומציעה לו לשמור לידו את הכלב האמיץ ביותר, כי בקרוב יבואו השניים להרוג אותו. הרועה נותן הנחיות לטליה מה לעשות, אם וכאשר יהרגו אותו. הרועה מבקש מהטליה שתבקש מרוצחיו שיקברו אותו בקרבת מכלאת הצאן, כדי להיות קרוב לכבשיו ולשמוע את כלביו. הוא מבקש שעל קברו יניחו חלילי רועים שונים, מעץ ומעצם, כדי שהרוח הנושבת בהם תנגן וכך יתאספו הכבשים ויבכו אותו. מהטליה הוא מבקש שלא תספר לכבשים על הירצחו, אלא תגיד שהתחתן עם נסיכה בנסיבות נפלאות, חתונה בה השתתפו השמש והירח, ההרים והברושים, הציפורים והכוכבים. הנחיה מיוחדת מקבלת הטליה מה לספר אם תבוא אישה זקנה לשאול עליו - במקרה זה אמורה הטליה להגיד שהתחתן, אך לא להוסיף את הנסיבות הנפלאות ואת המשתתפים.

הבלדה מבטאת את הקשר בין הרועה לצאן שלו ומשום כך אופיינית לעם הרומני שזה היה עיסוקו העיקרי בתקופת התהוותו. היא נחשבת ליצירת מופת של הפולקלור הרומני. מיוריצה קוטלג ב-1940 על ידי ההיסטוריון הספרותי ג'אורג'ה קלינסקו כאחד מארבעת המיתוסים היסודיים של הספרות הרומנית.

לבלדה כמה גרסאות. באחת מהן, שנאספה ב-1926 במחוז ורנצ'אה, הרועה השלישי שקושר את הקשר עם ה"הונגרי" (הטרנסילבני) נגד המולדבי, הוא יהודי. נוסח זה צונזר בתקופה הקומוניסטית.

== קישורים חיצוניים ==
* [https://web.archive.org/web/20030405203834/http://members.cox.net/melopea/miorita/balada.html מיוריצה ברומנית, עיבוד של המשורר וסילה אלכסנדרי] 
* [http://www.autorii.com/scriitori/vasile-alecsandri/comentariu-miorita-balada-populara.php פרשנות של היצירה] 
* [https://www.youtube.com/watch?v=1EPojpzGC1Y הקלטה של נוסח מדוקלם] 
* [https://www.youtube.com/watch?v=lFl0_1QWTWA הקלטה של נוסח מושר על ידי אירינה לוגין] 

==הערות שוליים==

קטגוריה:ספרות רומנית
קטגוריה:פולקלור רומני
קטגוריה:וסילה אלכסנדרי
בריגדיירו

בריגדיירו הוא כדור שוקולד ברזילאי ומעדן פופולרי בברזיל שנוצר בשנות ה-40 של המאה ה-20, ואשר נקרא מאוחר יותר על שמו של איש הצבא והפוליטיקאי אדוארדו גומס (Gomes). את הבריגדיירו מכינים מחלב מרוכז, אבקת קקאו ומרגרינה בלבד.

אדוארדו גומס היה קצין בדרגת "בריגדיר" (בפורטוגזית: Brigadeiro; בריגדיירו, ומכאן שם המעדן) בחיל האוויר הברזילאי, דרגה המקבילה ל-Rear admiral, ומקבילתה בישראל היא תת-אלוף. גומס נודע עקב חלקו בדיכוי הפיכת הנפל הקומוניסטית בריו דה ז'ניירו. לאחר הדחתו של ז'טוליו ורגאס התמודד גומס בבחירות והפסיד פעמיים, בשנת 1946 לגספאר דוטרה ובשנת 1950 לורגס. 

עם תום השגשוג שחוותה ברזיל במרוצת שנות מלחמת העולם השנייה, שרר מחסור במוצרי יסוד במרוצת שנותיה הראשונות של הרפובליקה השנייה. לנוכח הקושי בהשגת מוצרים שונים כגון ביצים, סוכר, חלב טרי ומוצרים מיובאים, כגון אגוזים ופירות אירופאים שונים מחד, ולאור כניסתה של חברת נסטלה (Nestlé) לשוק הברזילאי עם אבקת קקאו, מאידך, נולדה גרסה פשוטה יותר של כדור השוקולד. כך, הימצאותו של מוצר חדש וזול בשוק שהיווה תחליף למחסור, מותג קליט וקלות ההכנה חברו יחדיו ליצירת המעדן הפופולרי.

ישנה שמועה הגורסת כי המצאת הבריגדיירו הייתה בדיחה על חשבונו של גומס, שכן זה איבד אחד מאשכיו במהלך הקרבות בשנת 1935, ובניגוד למרבית המעדנים הברזילאיים הפופולריים, אין צורך בביצים להכנת הבריגדיירו. הבדיחה מתאפשרת מכיוון שבדומה לעברית, גם בפורטוגזית ביצה היא מילת סלנג לאשך.

ישנן שתי דרכים עיקריות להגשת הבריגדיירו: הדרך המסורתית היא לגלגל את כדורי התערובת בפצפוצי שוקולד. דרך אחרת היא ליצור תערובת נוזלית למחצה ולאכלה בעזרת כפית.

==קישורים חיצוניים==

קטגוריה:שוקולד
קטגוריה:קינוחי שוקולד
קטגוריה:קינוחים
קטגוריה:המטבח הברזילאי
מוקה

קפה מוקה
מוֹקָה (Mocha) הוא משקה של אספרסו (שליש), חלב מורתח (שני שלישים) ומעט קקאו או סירופ שוקולד רגיל או לבן (חמאת קקאו). 

השם מוקה נגזר מעיר הנמל מוח'א שבתימן, שהייתה מרכז סחר בקפה מהמאה ה-15 עד המאה ה-17. בשם זה מכונה זן צמח הקפה שמקורו באזור מוח'א, שטעמו דומה לקפה עם שוקולד. הגרסה המודרנית מחקה אותו באמצעות זני קפה אחרים שמוסיפים להם קקאו.

המוקה הוא המצאה אמריקאית.. בחלק מארצות אירופה והמזרח התיכון הוא מכונה מוקצ'ינו (mocaccino או moccaccino).

בבתי קפה בישראל המשקה החם נקרא "מוקצ'ינו". לעיתים הוא נמכר קר בצורת ברד. 
ברשתות השיווק נמכר משקה חלב קר בקרטוניות בטעם מוקה.

יש ממתקים רבים בטעם מוקה.

==קישורים חיצוניים==

קטגוריה:משקאות חלב
קטגוריה:קפה
קטגוריה:שוקולד
קטגוריה:משקאות הקרויים על שם מקומות
סורת א-נצר

סורת א-נַצְר
סורת א-נַצְר (ערבית: <big>سورة النصر</big>), בעברית סורת הניצחון או בשורת הישועה, היא סורה מספר 110 בקוראן. סורה קצרה זו מונה שלושה פסוקים (אַיַא֫ת) בלבד, ולפי האמונה המוסלמית היא הורדה למוחמד באמצעות המלאך גִ'בְריל (<big>جبريل</big>) במדינה. לפי ספרו של אבּן אלצֻ'רַיְס, פַצָ'אאִ'ל אלקֻראן (מהמאה ה-10), המיוחס לפרשן הקוראן עַטָאא' אלחֻ'ראסאני (בן המאה ה-8), הורדה סורה זו אחרי סורת אל-חשר ולפני סורת א-נור. על פי המסורת המוסלמית, קריאתה של סורה זו שווה לרבע מהקוראן.

==פירוש==
מרבית הפרשנים מאמינים כי הסורה מתייחסת לניצחון מוחמד בכיבוש מכה ב-630, ונהירת הערבים, ביניהם אנשי אזור תימן, להתאסלם לאחר ניצחון מופלא זה. הסורה משבחת את אללה על שהוביל אנשים רבים לדרך האסלאם, וקוראת לאנשים לשבח את אלוהים ולבקש את מחילתו. מסורת מוסלמית נפוצה מספרת כי לאחר שירדה סורה זו למוחמד, הוא לא הפסיק להודות לאללה ולבקש מחילה, מפני שידע כי מותו קרב. פרשנים מוסלמים רבים מאמינים כי הייתה זו הסורה האחרונה שירדה למוחמד, שנתיים לפני מותו. יש הטוענים אף כי סורה זו הבהירה לו כי ימות בקרוב.

==קישורים חיצוניים==

==הערות שוליים==

נצר
סורת אל-כאפרון

سورة الكافرون
סורת אל-כּאפִרוּן (בערבית: <big>سورة الكافرون</big>), או סורת הכופרים, היא סורה מספר 109 בקוראן. סורה קצרה זו מונה שישה פסוקים (אַיַא֫ת) בלבד, ולפי האמונה המוסלמית היא הורדה למוחמד באמצעות המלאך גִ'בְריל (<big>جبريل</big>) במכה. לפי ספרו של אבּן אלצֻ'רַיְס, פַצָ'אאִ'יל אלקֻראן (מהמאה ה-10), המיוחס לפרשן הקוראן עַטָאא' אלחֻ'ראסאני (בן המאה ה-8), הורדה סורה זו אחרי סורת אל-מאעון ולפני סורת אל-פיל.

==נוסח==

==פירוש==
מתוך הסורה לא ניתן להבין מי הם ה"כופרים" המצוינים בתחילתה ושעל שמם נקראת הסורה. הפירוש המקובל לסורה הוא שאלה בני העיר מכה שסירבו לקבל על עצמם את דת האסלאם.

בדומה לסורות קצרות אחרות, גם סורה זו מהווה מעין תפילת בקשה או קריאה לעזרת אללה. סורה זו מבקשת להזכיר את ההפרדה בין בעלי האמונה לבין חסרי האמונה, הם הכופרים. תפסיר תנויר אל-מכבאס, המתבסס על חדית'ים מפי בן דודו, ואחר ממלווויו של הנביא מוחמד, עבדאללה אבן עבאס מספר כי סורה זו התגלתה למוחמד לאחר שכופרים קראו לו לזנוח את דתו, ולעבוד עימם את אליליהם. בתגובה, פתח מוחמד בגינויים. תפסיר אבן-כאתִ'ר הסוני מספר כי הכופרים הציעו למוחמד כי יעבדו את אלוהיו במשך שנה, ולאחר מכן מוחמד יצטרף אליהם לשנה לעבודת אליליהם. בעבר, בהווה ובעתיד. הסורה מסתיימת בפסוק המצוטט לעיתים קרובות: "לכם דתכם ולי דתי". יש המפרשים פסוק זה כוויתור לכופרים, ורואים בפסוק החמישי בסורת א-תובה (התשיעית) המאוחרת יותר, "פסוק החרב", המכריז על מלחמה בכופרים, כמבטל את הפסוק בסורה זו. לעומתם אחרים מפרשים את הפסוק כאיום, ולא כוויתור, ורואים בו הבטחה ואזהרה לשכר ולעונש בתמורה לאמונה ולחוסר האמונה בעולם הזה. המסורת קובעת כי קריאתה של סורה זו כמוה כקריאת רבע מהקוראן כולו, וחדית' ידוע מספר כי מוחמד נהג לקרוא סורה זו מדי בוקר בתפילתו.

==קישורים חיצוניים==

==הערות שוליים==

כאפרון
נחל כסלון

נַחַל כְּסָלוֹן הוא אחד הנחלים הגדולים בהרי יהודה. מקורותיו נמצאים באזור גבעת הרדאר והיישוב הר אדר, ומשם הוא יורד בתלילות דרומה וחוצה את כביש ירושלים-תל אביב באזור הכפר אבו גוש. מיד אחרי שעוזב הנחל את הכביש נובעים בנחל ארבעה מעיינות שיוצרים קטע זורם לאורך חצי קילומטר - עין חמד. מכאן זורם הנחל מערבה, בפיתולים, בדרכו לשפלה. בעמקו בנויים הכפרים עין נקובא ועין ראפה. על מדרונות עמק הנחל התחתון התלולים נטוע יער הקדושים - פרויקט בו ניטעו 6 מיליון עצים לזכר קורבנות השואה. מיד אחרי יציאתו לשפלה פונה הנחל לדרום מערב ונשפך אל נחל שורק הגדול באזור בית שמש. הנחל אכזב לכל ארכו.

==גלריית תמונות==
<gallery heights="180" mode="packed">
קובץ:EinAlJamilBaytNaqqubaJan032023.jpg|עין אלג'מיל, המכונה כיום לעתים עין נקופה ולעתים עין אורי - מעיין שהיה בשטחים החקלאיים של הכפר בית נקובא, בערוץ נחל כסלון שמתחת לבתי מבשרת ציון
קובץ:EinENaqqaBaytNaqqubaFeb202023.jpg|עין א-נקעה, המכונה כיום עין המסייעת 7020 - מעיין בנחל כסלון שהיה במזרח הכפר הנטוש בית נקובא, וכיום בסמוך לבית נקופה
קובץ:EinHemedNov032022 03.jpg|מתחם עין חמד שבנחל כסלון ממעוף הציפור
קובץ:Ein Limon2.jpg|עין לימון, בסמוך לעין ראפה, בערוץ הנחל. ששמו המקורי הוא עין אל-עומור, והיה בשטחי הכפר הנטוש ח'ירבת אל-עומור
קובץ:KhirbatAlUmurFeb182023 01.jpg|השלוחה שעליה ניצב היה עד 1948 הכפר ח'ירבת אל-עומור, ומעבר לנחל כסלון,גבעת יערים, שהוקמה על אדמות הכפר
קובץ:ShoevaBlockValveStationJuly132023 01.jpg|תחנת הגפה (המשמשת לתפעול ולבקרת המערכת ולבידוד מקטעים בעת חירום) "שואבה" של חברת נתיבי הגז הטבעי לישראל (נתג"ז) בנחל כסלון
קובץ:KaslaJerusalemJune052023 05.jpg|מבט מזרחה על נחל כסלון מקרבת הכפר הערבי הנטוש כסלא על תל כסלון
קובץ:Kaverna bnei brit.jpg|מערת בני ברית שבנחל כסלון
</gallery>

==קישורים חיצוניים==

* [https://web.archive.org/web/20070927034415/http://www.shvilim.co.il/Articles.asp?id=508 מיער הקדושים לעין למון דרך נחל כסלון] - מסלול טיול ברכב או באופניים בנחל כסלון

כסלון
קטגוריה:הרי ירושלים
כסלון
קטגוריה:יער הקדושים
קטגוריה:שביל ישראל
כריסטוף וולף

כריסטוף וולף (בגרמנית: Christoph Wolff; נולד ב-24 במאי 1940) הוא מוזיקאי גרמני. מחשובי המוזיקולוגים במאה העשרים; חיבר את הביוגרפיה "באך - המוזיקאי המלומד" על המלחין יוהאן סבסטיאן באך.

== קורות חיים ==
כריסטוף וולף נולד בשנת 1940 בזולינגן ליד קלן בגרמניה כבן למשפחה פרוטסטנטית של התאולוג הנס וולטר וולף . בילדותו שר במקהלה ולמד לנגן על פסנתר ועל עוגב. למד באוניברסיטת ברלין, באוניברסיטת ארלנגן ובבית הספר הגבוה למוזיקה פרייבורג . בשנת 1966 קיבל תואר דוקטור. הוא גם מחזיק בתואר פרופסור של כבוד באוניברסיטת פרייבורג שבגרמניה. 

וולף עבר לארצות הברית, וכיום הוא עובד באוניברסיטת הרווארד ומנהל את ארכיון באך בלייפציג.

== קישורים חיצוניים ==

* [https://web.archive.org/web/20040603093100/http://www.music.fas.harvard.edu/faculty/wolff.html אתר הבית] של וולף באוניברסיטת הרווארד
* [https://web.archive.org/web/20040627090931/http://athome.harvard.edu/dh/wolff.html הרצאות באינטרנט של כריסטוף וולף]

קטגוריה:מוזיקולוגים גרמנים
קטגוריה:סגל אוניברסיטת הרווארד
קטגוריה:סגל אוניברסיטת פרינסטון
קטגוריה:סגל אוניברסיטת קולומביה
קטגוריה:מנהלי ארכיונים
קטגוריה:בוגרי אוניברסיטת פרייבורג למוזיקה
קטגוריה:גרמנים שנולדו ב-1940